smcproject/ml-wiki-sentences huggingface dataset:
അദ്ദേഹം നിരവധി പ്രബന്ധങ്ങൾ എഴുതി, കൂടാതെ മറ്റു പലതും വിവർത്തനം ചെയ്തു: ജസ്റ്റസ് ഫ്രീഡ്രിക്ക് കാൾ ഹെക്കറുടെ എപ്പിഡെമിക്സ് ഓഫ് മിഡിൽ ഏജസ് (മധ്യകാലഘട്ടത്തിലെ പകർച്ചവ്യാധികൾ) ൽ നിന്നുള്ള നാല് പ്രബന്ധങ്ങൾ.
ഏണസ്റ്റ്, ബാരൺ വോൺ ഫ്യൂച്ചർസ്‌ലെബന്റെ പ്രിൻസിപ്പിൾസ് ഓഫ് മെഡിക്കൽ സൈക്കോളജി (മെഡിക്കൽ സൈക്കോളജിയുടെ തത്വങ്ങൾ).
പിതാവിന്റെ ഉറ്റസുഹൃത്തായ ബെഞ്ചമിൻ ഫെയ്‌ലിന്റെ പേരും അദ്ദേഹം ജനിച്ച ഗൈസ് ഹോസ്പിറ്റലിന്റെ പേരും ചേർത്താണ് അദ്ദേഹത്തിന് ബെഞ്ചമിൻ ഗൈ ബാബിംഗ്ടൺ എന്ന് പേര് നൽകിയത്.
ഫെയ്‌ലിന്റെ മകൾ അന്ന മേരിയെ അദ്ദേഹം വിവാഹം കഴിച്ചു.
സഹോദരി (ഷാർലറ്റ് ഫെയ്‌ൽ), സഹോദരൻ (റവ. റിച്ചാർഡ് ഫെയ്‌ൽ) എന്നിവരോടൊപ്പം ബി. ഫെയ്‌ൽ ആന്റ് കോ (മർച്ചന്റ്‌സ്) ഡയറക്ടറായും അദ്ദേഹം പ്രവർത്തിച്ചു.
പിന്നീട് ബെഞ്ചമിൻ ഗൈ ബാബിംഗ്ടണിന്റെ മകൻ - സ്റ്റീഫൻ പീൽ ബാബിംഗ്ടണും ബി. ഫെയ്ൽ കോ ഡയറക്ടറായിരുന്നിട്ടുണ്ട്.
അവലംബം പുറം കണ്ണികൾ Benjamin Guy Babington എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about ബെഞ്ചമിൻ ഗൈ ബാബിംഗ്ടൺ at Internet Archive ബെഞ്ചമിൻ ഗൈ ബാബിംഗ്ടൺ public domain audiobooks from LibriVox
ബെഞ്ചമിൻ ഡിസ്രയേലി ഇംഗ്ലീഷ് വിലാസം https://ml.wikipedia.org/wiki/Benjamin_Disraeli
പ്രമുഖനായ ഇംഗ്ലീഷ് നോവലിസ്റ്റും ഗദ്യകാരനും  ബ്രിട്ടന്റെ പ്രധാനമന്ത്രിയുമായിരുന്നു ബഞ്ചമിൻ ഡിസ്റെയ്ലി (ജീവിതകാലം: 21 ഡിസംബർ 1804 – 19 ഏപ്രിൽ 1881).
ബ്രിട്ടീഷ് സാമ്രാജ്യത്തെ ലോകത്തിന്റെ നായകസ്ഥാനത്തെത്തിച്ച ബ്രിട്ടീഷ് പ്രധാനമന്ത്രിയായി കണക്കാക്കപ്പെടുന്നു.
രാഷ്ട്രീയ നോവലുകളുടെ കർത്താവെന്ന നിലയിലാണ് ഇദ്ദേഹത്തിന് പ്രശസ്തി ഏറെയുള്ളത്.
രാഷ്ട്രീയ അന്യാപദേശങ്ങൾ (political allegories) എന്ന് ഇദ്ദേഹത്തിന്റെ നോവലുകളെ വിശേഷിപ്പിക്കാം.
നോവലുകളിലൂടെ തന്റെ രാഷ്ട്രീയ ദർശനങ്ങൾക്ക് കലാസുഭഗമായ ആവിഷ്കാരം നൽകുകയാണ് ഇദ്ദേഹം ചെയ്തത്.
ആ വഴിക്ക് സമകാലിക യാഥാസ്ഥിതിക കക്ഷിയെയും ബ്രിട്ടിഷ് ജനതയെയും ബോധവത്കരിക്കുകയും പരിവർത്തനവിധേയരാക്കുകയും ചെയ്യാനായിരുന്നു ഡിസ്റെയ്ലിയുടെ ശ്രമം.
1804 ഡിസംബർ 21 -ന് ലണ്ടനിലെ ഒരു യഹൂദകുടുംബത്തിലാണ് ബെഞ്ചമിൻ ജനിച്ചത്.
പതിമൂന്നാം വയസിൽ മാമോദീസ സ്വീകരിച്ച് ക്രിസ്ത്യാനിയായെങ്കിലും തന്റെ യഹൂദപാരമ്പര്യത്തിൽ അദ്ദേഹം അഭിമാനിച്ചിരുന്നു.
തന്റെ ശത്രുക്കൾ ജൂതതെമ്മാടി എന്നുവിളിച്ചാക്ഷേപിക്കുമ്പോൾ അദ്ദേഹം ഇങ്ങനെ മറുപടി പറയുമായിരുന്നത്രേ.
“ ലോകമാസകലമുള്ള ക്രിസ്ത്യാനികളിൽ പാതി ഒരു യഹൂദസ്ത്രീയേയും, മറ്റേ പാതി ഒരു യഹൂദനേയും ആരാധിക്കുന്നു. അപ്പോൾ ഏതായിരിക്കും ഉന്നതജാതി? ആരാധിക്കുന്നവരോ? ആരാധിക്കപ്പെടുന്നവരോ? ”
വാൽത്തം സ്റ്റോയിലെ ഒരു പ്രൈവറ്റ് സ്കൂളിലായിരുന്നു വിദ്യാഭ്യാസം.
1828-31 കാലഘട്ടത്തിൽ സ്പെയിൻ, ഇറ്റലി, പൌരസ്ത്യ യൂറോപ്യൻ രാജ്യങ്ങൾ എന്നിവിടങ്ങളിൽ പര്യടനം നടത്തി.
കൺസർവേറ്റീവ് കക്ഷി അംഗമായിരുന്ന ഡിസ്രയേലി 1821-നും -47-നുമിടയ്ക്ക് നിരവധി പ്രാവശ്യം പാർലമെന്റിലേക്കു തിരഞ്ഞെടുക്കപ്പെടുകയുണ്ടായി.
1842-ൽ യംഗ് ഇംഗ്ലണ്ട് പാർട്ടി ഒഫ് കൺസർവേറ്റീവ്സിന്റെ നേതൃസ്ഥാനത്ത് അവരോധിക്കപ്പെട്ടു.
1852, 1858 - 59, 1867 എന്നീ കാലയളവുകളിൽ നികുതികാര്യവകുപ്പിന്റെ മേധാവിയായി ( ചാൻസലർ ഓഫ് ദ് എക്സ്ചെക്കർ ).
1868-ലും 1874-80 കാലഘട്ടത്തിലും പ്രധാനമന്ത്രിയായി സേവനമനുഷ്ഠിക്കാനും ഡിസ്റെയ്ലിക്ക് അവസരം ലഭിച്ചു.
1875-ൽ സൂയസ് കനാലിന്റെ പകുതി ഉടമാവകാശം ബ്രിട്ടന് നേടിയെടുത്തതാണ് ഇദ്ദേഹത്തിന്റെ ഏറ്റവും വലിയ രാഷ്ട്രീയവിജയമായി വാഴ്ത്തപ്പെടുന്നത്.
പ്രധാനമന്ത്രിപദത്തിലെ തന്റെ രണ്ടാമത്തെ കാലയളവിൽ, ചേരി നിർമ്മാർജ്ജനം, പൊതുജനാരോഗ്യം, വ്യാപാരിനാവികരുടെ സേവനവ്യവസ്ഥകൾ തുടങ്ങിയ മേഖലകളിൽ പുതിയ നിയമനിർമ്മാണങ്ങൾ നടത്തി.
വിക്റ്റോറിയ രാജ്ഞിക്കൊപ്പം
വിക്റ്റോറിയ രാജ്ഞിയുടെ പ്രിയങ്കരനായിരുന്ന ഡിസ്രയേലിയാണ് 1876-ൽ രാജ്ഞിക്ക് ഇന്ത്യയുടെ ചക്രവർത്തിനി എന്ന പട്ടം ചാർത്തിയത്.
1878-ൽ ചർച്ചകളിലൂടെ ഒരു യുദ്ധത്തെ തടയാനും ഡിസ്രയേലിക്ക് കഴിഞ്ഞു.
റഷ്യ കോൺസ്റ്റാന്റിനോപ്പിളിനെ ആക്രമിക്കാനൊരുങ്ങിയപ്പോഴായിരുന്നു അത്.
എന്നാൽ ഇതേസമയം തന്നെ ഇന്ത്യയിലെ ബ്രിട്ടീഷുകാർ അഫ്ഗാനിസ്താനിൽ അതുവരെ അനുവർത്തിച്ചുവന്ന ഇടപെടാതിരിക്കൽ നയം കൈവെടിഞ്ഞ് രണ്ടാം ആംഗ്ലോ-അഫ്ഗാൻ യുദ്ധത്തിന് വഴിയൊരുക്കിയതും ഡിസ്രയേലിയാണ്.
1880-ൽ ഡിസ്രയേലിയും ടോറികളും ( കൺസർ‌വേറ്റീവ് കക്ഷിയെയും അതിനെ പിന്തുണക്കുന്നവരേയും ടോറികൾ എന്നാണ്‌ അറിയപ്പെടുന്നത്) അധികാരത്തിൽ നിന്നും പുറത്തായി.
അപ്പോഴേക്കും ബ്രിട്ടീഷ് സാമ്രാജ്യത്തെ ലോകത്തിന്റെ നെറുകയിൽ അവരോധിക്കാൻ ഡിസ്രയേലിക്കായി.
1881 ഏപ്രിൽ 19-ന് ഡിസ്രയേലി മരണമടഞ്ഞു.
1826-ൽ തന്റെ 22-ാം വയസ്സിൽ തന്നെ ഡിസ്റെയ്ലി സാഹിത്യരചന ആരംഭിക്കുകയുണ്ടായി.
1826-ൽ പുറത്തുവന്ന വിവിയൻ ഗ്രേയുടെ ഒന്നാം ഭാഗം വൻ വിജയമായിരുന്നു.
സമകാലിക സാമൂഹിക ജീവിതത്തിൽ നിന്നു തിരഞ്ഞെടുത്ത കഥാപാത്രങ്ങളുമായി എളുപ്പം താദാത്മ്യം പ്രാപിക്കാൻ വായനക്കാർക്കു കഴിഞ്ഞു.
അഭിജാത വർഗത്തിന്റെ ജീവിതം ചിത്രീകരിക്കുന്നതും അക്കാലത്തു വളരെ പ്രചാരം നേടിയതുമായ 'വെള്ളിക്കരണ്ടി നോവലിന്റെ' (silver-fork novel) മാതൃകയിലാണ് ഈ കൃതി രചിക്കപ്പെട്ടിരിക്കുന്നത്.
പറയത്തക്ക രാഷ്ട്രീയ ദർശനങ്ങളോ ധാർമികമൂല്യങ്ങളോ ഒന്നുമില്ലാതെ ജീവിതവിജയം മാത്രം ലക്ഷ്യമാക്കി നടക്കുന്ന ഒരു യുവാവിന്റെ മാനസിക വികാസവും രാഷ്ട്രീയ ബോധവത്ക്കരണവുമാണ് ഈ നോവലിന്റെ മുഖ്യപ്രമേയം.
നോവൽ ഒഫ് ദി എയ്റ്റീൻ ഫോർട്ടീസ് (1954) എന്ന കൃതിയിൽ കാത്ലീൻ റ്റിലസ്റ്റൻ നിരീക്ഷിച്ചതുപോലെ, തങ്ങളുടെ സാമൂഹികാവകാശങ്ങളേയും കടമകളേയും കുറിച്ചു ബോധമുള്ളവരാണ് ഡിസ്റെയ്ലിയുടെ പക്വമതികളായ നായകന്മാർ.
സിബിലിലെ ചാൾസ് എഗ്രിമോണ്ട്, കോനിംഗ്സ്ബി, റ്റാൻക്രെഡ്, ലോതെയർ, എൻഡിമിയൻ എന്നിവരെല്ലാം ഇക്കൂട്ടത്തിൽപ്പെടുന്നു.
ആഢ്യവർഗത്തിന്റെ ആശയാദർശങ്ങൾ തകർന്നടിഞ്ഞതിൽ ഖിന്നരായ ഇവർ ബ്രിട്ടനിലെ യാഥാസ്ഥിതികകക്ഷികളുടെ ദുരവസ്ഥയ്ക്കു കാരണം ഈ തകർച്ചയാണെന്ന് കണ്ടെത്തുന്നു.
സാമൂഹികപ്രതിബദ്ധത എന്ന പഴയ ആശയത്തിന്റെ പുനരുത്ഥാനമാണ് ഇതിനുള്ള പ്രതിവിധിയായി ഇവർ കാണുന്നത്.
അങ്ങനെ ഡിസ്റെയ്ലിയുടെ കഥാനായകന്മാർ അദ്ദേഹത്തിന്റെ തന്നെ രാഷ്ട്രീയാശയങ്ങളുടെ പ്രതിനിധികളാണെന്നു കാണാൻ പ്രയാസമില്ല.
യാഥാസ്ഥിതിക ദർശനത്തിന്റെ കലാസുഭഗമായ ആവിഷ്കാരമെന്ന ഖ്യാതി അദ്ദേഹത്തിന്റെ കൃതികൾക്കും ലഭിച്ചു.
1881-ൽ നിര്യാതനായി.
വിവിയൻ ഗ്രേ (5 വാല്യം, 1826-27), കോനിംഗ്സ്ബി (1844), സിബിൽ (1845), റ്റാൻക്രെഡ് (1847) ലോതെയർ (1870), എൻഡിമിയൻ (1880), ലായേഴ്സ് ആൻഡ് ലെജിസ്ളേറ്റേഴ്സ് (1825), ദ് പ്രസന്റ് സ്റ്റേജ് ഒഫ് മെക്സിക്കോ (1825), കീ റ്റു വിവിയൻ ഗ്രേ (1827), വിൻഡിക്കേഷൻ ഒഫ് ദി ഇംഗ്ലീഷ് കോൺസ്റ്റിറ്റ്യൂഷൻ (1835) എന്നിവയാണ് ബഞ്ചമിൻ ഡിസ്റെയ്ലിയുടെ ഗദ്യകൃതികളിൽ പ്രധാനം.
ദ് റെവല്യൂഷണറി എപ്പിക് (1834) എന്ന കാവ്യവും ദ് ട്രാജഡി ഒഫ് കൌണ്ട് അലാർക്കോസ് (1839), എന്ന നാടകവും ഇദ്ദേഹം രചിച്ചിട്ടുണ്ട്.
അവലംബം ദ് ഹിന്ദു യങ്ങ് വേൾഡ് - 2007 സെപ്റ്റംബർ 28 (‘‘ദ് ഗ്രേറ്റ് വൺസ്‘‘ എന്ന പംക്തിയിൽ ‘‘ബെഞ്ചമിൻ ഡിസ്രയേലി‘‘ എന്ന തലക്കെട്ടിൽ വി.കെ. സുബ്രമണ്യൻ എഴുതിയ ലേഖനം) പുറം കണ്ണികൾ Benjamin Disraeli എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് രചനകൾ ബെഞ്ചമിൻ ഡിസ്രയേലി ലൈബ്രറികളിൽ ( വേൾഡ്കാറ്റ് കാറ്റലോഗ്) Benjamin Disraeli Quotes Archived 2011-07-14 at the Wayback Machine .
Disraeli as the inventor of modern conservatism Archived 2010-02-18 at the Wayback Machine .
at The Weekly Standard More about Benjamin Disraeli on the Downing Street website.
BBC Radio 4 series The Prime Ministers Hughenden Manor information at the National Trust Archived 2007-12-12 at the Wayback Machine .
Bodleian Library Disraeli bicentenary exhibition, 2004 What Disraeli Can Teach Us by Geoffrey Wheatcroft from The New York Review of Books Another version of the same text at PowellsBooks.blog Archival material relating to ബെഞ്ചമിൻ ഡിസ്രയേലി listed at the UK National Archives Booknotes interview with Stanley Weintraub on Disraeli: A Biography , February 6, 1994.
Archived 2014-08-08 at the Wayback Machine .
Portraits of Benjamin Disraeli, Earl of Beaconsfield at the National Portrait Gallery, London Benjamin Disraeli letters at Brandeis University Archived 2015-04-04 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡിസ്റെയ്ലി, ബഞ്ചമിൻ (1804 - 81) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
മെറ്റേണൽ-ഫീറ്റൽ മെഡിസിൻ ഇംഗ്ലീഷ് വിലാസം https://ml.wikipedia.org/wiki/Maternal%E2%80%93fetal_medicine
പെരിനറ്റോളജി എന്നും അറിയപ്പെടുന്ന മെറ്റേണൽ-ഫീറ്റൽ മെഡിസിൻ (MFM) ഗർഭധാരണത്തിനു മുമ്പും സമയത്തും അതിനുശേഷവും അമ്മയുടെയും ഗർഭപിണ്ഡത്തിന്റെയും ആരോഗ്യപ്രശ്നങ്ങൾ കൈകാര്യം ചെയ്യുന്നതിൽ ശ്രദ്ധ കേന്ദ്രീകരിക്കുന്ന ഒരു വൈദ്യശാസ്ത്ര ശാഖയാണ് .
പ്രസവചികിത്സ മേഖലയിൽ ഉപവിദഗ്‌ദ്ധരായ ഫിസിഷ്യൻമാരാണ് മെറ്റേണൽ-ഫീറ്റൽ മെഡിസിൻ വിദഗ്ധർ.
അവരുടെ പരിശീലനത്തിൽ സാധാരണയായി പ്രസവചികിത്സയിലും ഗൈനക്കോളജിയിലും നാല് വർഷത്തെ റെസിഡൻസിയും തുടർന്ന് മൂന്ന് വർഷത്തെ ഫെലോഷിപ്പും ഉൾപ്പെടുന്നു.
അവർ പ്രസവത്തിനു മുമ്പുള്ള പരിശോധനകൾ നടത്തുകയും ചികിത്സകൾ നൽകുകയും ശസ്ത്രക്രിയകൾ നടത്തുകയും ചെയ്യാം.
അപകടസാധ്യത കുറഞ്ഞ ഗർഭാവസ്ഥയിൽ ഒരു കൺസൾട്ടന്റായും, പ്രത്യേകിച്ച് ഉയർന്ന അപകടസാധ്യതയുള്ള ഗർഭാവസ്ഥകളിൽ പ്രാഥമിക പ്രസവചികിത്സകരായും അവർ പ്രവർത്തിക്കുന്നു.
ജനനത്തിനു ശേഷം, അവർ പീഡിയാട്രീഷ്യൻമാരുമായോ നിയോനറ്റോളജിസ്റ്റുകളുമായോ അടുത്ത് പ്രവർത്തിച്ചേക്കാം.
അമ്മയെ സംബന്ധിച്ചിടത്തോളം, പെരിനറ്റോളജിസ്റ്റുകൾ നിലവിലുള്ള ആരോഗ്യപ്രശ്നങ്ങൾക്കും ഗർഭധാരണം മൂലമുണ്ടാകുന്ന സങ്കീർണതകൾക്കും സഹായിക്കുന്നു.
1960-കളിൽ ആണ് മെറ്റേണൽ-ഫീറ്റൽ മെഡിസിൻ ഒരു മെഡിക്കൽ സ്പെഷ്യാലിറ്റിയായി ഉയർന്നുവരാൻ തുടങ്ങിയത്.
മുമ്പ്, പ്രസവചികിത്സകർ ഗർഭപിണ്ഡത്തിന്റെ ഹൃദയമിടിപ്പ് നിരീക്ഷണത്തിലും ഗർഭപിണ്ഡത്തിന്റെ ചലനത്തെക്കുറിച്ചുള്ള മാതൃ റിപ്പോർട്ടുകളേയും മാത്രമേ ആശ്രയിച്ചിരുന്നുള്ളൂ, എന്നാൽ ഇപ്പോൾ സാങ്കേതിക വിദ്യയിലെ പുരോഗതി ഗർഭപാത്രത്തിലെ ഗർഭപിണ്ഡത്തിന്റെ സങ്കീർണ്ണതകൾ കണ്ടുപിടിക്കുന്നതിനും ചികിത്സിക്കുന്നതിനും ഗവേഷകരെയും ഡോക്ടർമാരെയും അനുവദിക്കുന്നു.
1952-ൽ അമ്നിയോസെന്റസിസിന്റെ വികസനം, 1960-കളുടെ തുടക്കത്തിൽ പ്രസവസമയത്ത് ഗർഭപിണ്ഡത്തിന്റെ രക്തസാമ്പിൾ , 1968-ൽ കൂടുതൽ കൃത്യമായ ഗർഭപിണ്ഡത്തിന്റെ ഹൃദയ നിരീക്ഷണം, 1971-ൽ തത്സമയ അൾട്രാസൗണ്ട് എന്നിവ ആദ്യകാല ഇടപെടലിനും മരണനിരക്ക് കുറയ്ക്കുന്നതിനും കാരണമായി.
1963-ൽ, ആൽബർട്ട് വില്യം ലിലി ഓസ്‌ട്രേലിയയിലെ നാഷണൽ വിമൻസ് ഹോസ്പിറ്റലിൽ Rh പൊരുത്തക്കേടിനുള്ള ഗർഭാശയ ട്രാൻസ്ഫ്യൂഷന്റെ ഒരു കോഴ്സ് വികസിപ്പിച്ചെടുത്തു, ഇത് ആദ്യത്തെ ഗർഭപിണ്ഡത്തിന്റെ ചികിത്സയായി കണക്കാക്കപ്പെടുന്നു.
റെസ്പിറേറ്ററി ഡിസ്ട്രെസ് സിൻഡ്രോമിന് അപകടസാധ്യതയുള്ള നവജാതശിശുക്കളിൽ ശ്വാസകോശ പക്വത വേഗത്തിലാക്കാൻ ഗ്ലൂക്കോകോർട്ടിക്കോയിഡുകളുടെ അഡ്മിനിസ്ട്രേഷൻ പോലുള്ള മറ്റ് ഗർഭകാല ചികിത്സകൾ, അകാല ശിശുക്കൾക്ക് മെച്ചപ്പെട്ട ഫലങ്ങളിലേക്ക് നയിച്ചു.
തൽഫലമായി, വളർന്നുവരുന്ന ഈ മെഡിക്കൽ രീതികളിൽ ശ്രദ്ധ കേന്ദ്രീകരിക്കുന്നതിനായി സംഘടനകൾ വന്നു, 1991-ൽ, പെരിനാറ്റൽ മെഡിസിൻ്റെ ആദ്യ അന്താരാഷ്ട്ര കോൺഗ്രസ് നടന്നു, അതിൽ വേൾഡ് അസോസിയേഷൻ ഓഫ് പെരിനാറ്റൽ മെഡിസിൻ സ്ഥാപിതമായി.
ഇന്ന്, അന്തർദേശീയ തലത്തിലുള്ള പ്രധാന ആശുപത്രികളിൽ മെറ്റേണൽ-ഫീറ്റൽ മെഡിസിൻ വിദഗ്ധരെ കണ്ടെത്താൻ കഴിയും.
അവർ സ്വകാര്യ ഉടമസ്ഥതയിലുള്ള ക്ലിനിക്കുകളിലോ സർക്കാർ ധനസഹായമുള്ള വലിയ സ്ഥാപനങ്ങളിലോ ജോലി ചെയ്തേക്കാം.
വൈദ്യശാസ്ത്രത്തിലെ ഏറ്റവും വേഗത്തിൽ വികസിച്ചുകൊണ്ടിരിക്കുന്ന മേഖലകളിലൊന്നാണ് മെറ്റേണൽ-ഫീറ്റൽ മെഡിസിൻ, പ്രത്യേകിച്ച് ഗർഭപിണ്ഡത്തെ സംബന്ധിച്ചിടത്തോളം.
ഗർഭപിണ്ഡത്തിന്റെ ജീൻ സ്റ്റെം സെൽ തെറാപ്പി മേഖലകളിൽ ഗവേഷണം നടക്കുന്നു.
മെറ്റേണൽ-ഫീറ്റൽ മെഡിസിൻ സ്പെഷ്യലിസ്റ്റുകൾ മാതൃ പരിചരണത്തിന്റെ തലങ്ങളിൽ, ഗർഭാവസ്ഥയിൽ കുഞ്ഞിനോ അമ്മക്കോ അല്ലെങ്കിൽ ഇരുവർക്കും ആരോഗ്യപരമായ അപകടസാധ്യതകളുള്ള രോഗികളെ പരിചരിക്കുന്നു.
വിട്ടുമാറാത്ത അവസ്ഥകളുള്ള ഗർഭിണികളായ സ്ത്രീകളെ (ഉദാഹരണത്തിന്, ഹൃദയം അല്ലെങ്കിൽ വൃക്കരോഗം, രക്താതിമർദ്ദം , പ്രമേഹം, ത്രോംബോഫീലിയ), ഗർഭധാരണവുമായി ബന്ധപ്പെട്ട സങ്കീർണതകൾക്ക് സാധ്യതയുള്ള ഗർഭിണികൾ (ഉദാഹരണത്തിന് അകാല പ്രസവം , പ്രീ-എക്ലാംപ്സിയ, ഇരട്ട അല്ലെങ്കിൽ ട്രിപ്പിൾ ഗർഭം), അപകടസാധ്യതയുള്ള ഗർഭപിണ്ഡമുള്ള ഗർഭിണികൾ എന്നിവരെ അവർ ശ്രദ്ധിക്കുന്നു.
ക്രോമസോം അല്ലെങ്കിൽ ജന്മനായുള്ള വൈകല്യങ്ങൾ, മാതൃ രോഗങ്ങൾ, അണുബാധകൾ, ജനിതക രോഗങ്ങൾ, വളർച്ചാ നിയന്ത്രണം എന്നിവ കാരണം ഗര്ഭപിണ്ഡത്തിന് അപകടസാധ്യതയുണ്ട്.
ഉയർന്ന രക്തസമ്മർദ്ദം, ഗർഭകാലത്തോ അതിനുമുമ്പോ മരുന്ന് ഉപയോഗം, അല്ലെങ്കിൽ രോഗനിർണയം നടത്തിയ മെഡിക്കൽ അവസ്ഥ എന്നിവ പോലുള്ള വിട്ടുമാറാത്ത അവസ്ഥകളുള്ള അമ്മമാർക്ക് അപകടസാധ്യതയുള്ള മെറ്റേണൽ-ഫീറ്റൽ മെഡിസിൻ വിദഗ്ദരുടെ കൂടിയാലോചന ആവശ്യമായി വന്നേക്കാം.
കൂടാതെ, ഗർഭധാരണത്തിന് ബുദ്ധിമുട്ട് അനുഭവിക്കുന്ന സ്ത്രീകളെ സഹായത്തിനായി ഒരു മെറ്റേണൽ-ഫീറ്റൽ മെഡിസിൻ വിദഗ്ദനെ സമീപിക്കാവുന്നതാണ്.
ഗർഭാവസ്ഥയിൽ പലതരം സങ്കീർണതകൾ ഉണ്ടാകാം.
സങ്കീർണതയുടെ തീവ്രതയെ ആശ്രയിച്ച്, ഒരു മെറ്റേണൽ-ഫീറ്റൽ മെഡിസിൻ വിദഗ്ദന് രോഗിയെ ഇടയ്ക്കിടെ കാണേണ്ടിവരാം, അല്ലെങ്കിൽ ഗർഭകാലത്ത് അവർ പ്രാഥമിക പ്രസവചികിത്സക രാകാം.
പ്രസവാനന്തരം, മെറ്റേണൽ-ഫീറ്റൽ മെഡിസിൻ വിദഗ്ധർ ഒരു രോഗിയെ പുനർ പരിശോധന നടത്തുന്നത് തുടരുകയും ഉണ്ടായേക്കാവുന്ന ഏതെങ്കിലും മെഡിക്കൽ സങ്കീർണതകൾ നിരീക്ഷിക്കുകയും ചെയ്യാം.
ഗർഭാവസ്ഥയുടെ സങ്കീർണതകൾ മൂലമുള്ള മാതൃ-ശിശു മരണനിരക്ക് 1990 മുതൽ 23% കുറഞ്ഞു, 377,000 മരണങ്ങളിൽ നിന്ന് 293,000 മരണങ്ങളായി.
മിക്ക മരണങ്ങൾക്കും അണുബാധ, മാതൃ രക്തസ്രാവം, പ്രസവം തടസ്സപ്പെടൽ എന്നിവ കാരണമായി കണക്കാക്കാം, അവരുടെ മരണനിരക്ക് അന്തർദ്ദേശീയമായി വ്യാപകമായി വ്യത്യാസപ്പെടുന്നു.
സൊസൈറ്റി ഫോർ മെറ്റേണൽ-ഫീറ്റൽ മെഡിസിൻ (SMFM) ഗവേഷണം, വിദ്യാഭ്യാസം, പരിശീലനം എന്നിവയിലൂടെ പ്രതിരോധം, രോഗനിർണയം, ചികിത്സ എന്നിവയുടെ മാനദണ്ഡങ്ങൾ അനുസരിച്ച് മാതൃ-ശിശു ഫലങ്ങൾ മെച്ചപ്പെടുത്താൻ ശ്രമിക്കുന്നു.
ഉയർന്ന അപകടസാധ്യതയുള്ള ഗർഭധാരണത്തെ വിലയിരുത്തുന്നതിലും കൈകാര്യം ചെയ്യുന്നതിലും അധികമായി 3 വർഷത്തെ പ്രത്യേക പരിശീലനത്തിന് വിധേയരായ ഒബ്‌സ്റ്റട്രീഷ്യൻ-ഗൈനക്കോളജിസ്റ്റുകളാണ് മെറ്റേണൽ-ഫീറ്റൽ മെഡിസിൻ വിദഗ്ധർ.
യുണൈറ്റഡ് സ്റ്റേറ്റ്സിൽ, അത്തരം ഒബ്സ്റ്റട്രീഷ്യൻ-ഗൈനക്കോളജിസ്റ്റുകളെ അമേരിക്കൻ ബോർഡ് ഓഫ് ഒബ്സ്റ്റട്രീഷ്യൻ ഗൈനക്കോളജിസ്റ്റ്സ് (ABOG) അല്ലെങ്കിൽ അമേരിക്കൻ ഓസ്റ്റിയോപതിക് ബോർഡ് ഓഫ് ഒബ്സ്റ്റട്രിക്സ് ആൻഡ് ഗൈനക്കോളജി സാക്ഷ്യപ്പെടുത്തിയിട്ടുണ്ട്.
ഒബ്സ്റ്റെട്രിക്കൽ അൾട്രാസൗണ്ട്, അമ്നിയോസെന്റസിസ്, കോറിയോണിക് വില്ലസ് സാമ്പിൾ എന്നിവ ഉപയോഗിച്ചുള്ള പ്രീനേറ്റൽ ഡയഗ്നോസിസ്, ഉയർന്ന അപകടസാധ്യതയുള്ള ഗർഭധാരണം എന്നിവയിൽ മെറ്റേണൽ-ഫീറ്റൽ മെഡിസിൻ സ്പെഷ്യലിസ്റ്റുകൾക്ക് പരിശീലനം ഉണ്ട്.
അൾട്രാസൗണ്ട്, ഡോപ്ലർ എന്നിവ ഉപയോഗിച്ചുള്ള ടാർഗെറ്റഡ് ഗർഭപിണ്ഡത്തിന്റെ വിലയിരുത്തൽ, ഗർഭപിണ്ഡത്തിന്റെ രക്തസാമ്പിളും രക്തപ്പകർച്ചയും, ഫെറ്റോസ്കോപ്പി, ഓപ്പൺ ഗര്ഭപിണ്ഡ ശസ്ത്രക്രിയ എന്നിവ പോലുള്ള വിപുലമായ നടപടിക്രമങ്ങളിൽ ചിലർക്ക് കൂടുതൽ പരിശീലനം ലഭിച്ചിട്ടുണ്ട്.
ഇതും കാണുക ഒബ്‌സ്റ്റട്രിക്‌സിലെ അഡ്വാൻസ്‌ഡ് ലൈഫ് സപ്പോർട്ട് (അല്ലെങ്കിൽ) റോബർട്ടോ കാൽഡെറോ-ബാർസിയ അവലംബം
മെറ്റൽ ഡിറ്റക്ടർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2024 ജൂലൈ) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
ലോഹത്തിൻ്റെ സമീപത്തുള്ള സാന്നിധ്യം കണ്ടെത്തുന്ന ഒരു ഉപകരണമാണ് മെറ്റൽ ഡിറ്റക്ടർ.
ഉപരിതലത്തിലും ഭൂഗർഭത്തിലും വെള്ളത്തിനടിയിലും ലോഹ വസ്തുക്കൾ കണ്ടെത്തുന്നതിന് മെറ്റൽ ഡിറ്റക്ടറുകൾ ഉപയോഗപ്രദമാണ്.
ഒരു മെറ്റൽ ഡിറ്റക്ടറിൽ ഒരു കൺട്രോൾ ബോക്സ്, ക്രമീകരിക്കാവുന്ന ഷാഫ്റ്റ്, വേരിയബിൾ ആകൃതിയിലുള്ള പിക്കപ്പ് കോയിൽ എന്നിവ അടങ്ങിയിരിക്കുന്നു.
കോയിൽ ലോഹത്തിനടുത്തെത്തുമ്പോൾ, കൺട്രോൾ ബോക്സ് ഒരു ടോൺ, ലൈറ്റ് അല്ലെങ്കിൽ സൂചി ചലനം എന്നിവ ഉപയോഗിച്ച് അതിൻ്റെ സാന്നിധ്യം അറിയിക്കുന്നു.
സിഗ്നലിൻ്റെ തീവ്രത സാധാരണയായി സാമീപ്യത്തിനനുസരിച്ച് വർദ്ധിക്കുന്നു.
ജയിലുകൾ, കോടതികൾ, വിമാനത്താവളങ്ങൾ, മാനസികരോഗാശുപത്രികൾ എന്നിവിടങ്ങളിലെ ആക്സസ് പോയിൻ്റുകളിൽ ഒരു വ്യക്തിയുടെ ശരീരത്തിൽ ഒളിപ്പിച്ച ലോഹായുധങ്ങൾ കണ്ടെത്തുന്നതിന് ഉപയോഗിക്കുന്ന സ്റ്റേഷണറി "വാക്ക് ത്രൂ" മെറ്റൽ ഡിറ്റക്ടറുകളാണ് ഒരു സാധാരണ തരം.
ഒരു ആൾട്ടർനേറ്റിംഗ് വൈദ്യുതധാര ഉൽപ്പാദിപ്പിക്കുന്ന ഒരു ഓസിലേറ്റർ ഉൾക്കൊള്ളുന്നതാണ് മെറ്റൽ ഡിറ്റക്ടറിൻ്റെ ഏറ്റവും ലളിതമായ രൂപം.
വൈദ്യുതചാലക ലോഹത്തിൻ്റെ ഒരു കഷണം കോയിലിനോട് അടുത്താണെങ്കിൽ, ലോഹത്തിൽ ചുഴലിക്കാറ്റുകൾ (ഇൻഡക്റ്റീവ് സെൻസർ) പ്രചോദിപ്പിക്കപ്പെടും, ഇത് സ്വന്തമായി ഒരു കാന്തികക്ഷേത്രം ഉണ്ടാക്കുന്നു.
കാന്തിക മണ്ഡലം അളക്കാൻ മറ്റൊരു കോയിൽ ഉപയോഗിച്ചാൽ (കാന്തിക മീറ്ററായി പ്രവർത്തിക്കുന്നു), ലോഹ വസ്തു മൂലമുള്ള കാന്തികക്ഷേത്രത്തിലെ മാറ്റം കണ്ടെത്താനാകും.
ആദ്യത്തെ വ്യാവസായിക മെറ്റൽ ഡിറ്റക്ടറുകൾ 1960 കളിൽ പുറത്തിറങ്ങി.
മറ്റ് വസ്തുക്കളോടൊപ്പം ധാതുക്കൾ കണ്ടെത്തുന്നതിന് അവ ഉപയോഗിച്ചു.
ലാൻഡ് മൈനുകൾ കണ്ടെത്താൻ മെറ്റൽ ഡിറ്റക്ടറുകൾ സഹായിക്കുന്നു.
എയർപോർട്ട് സുരക്ഷയ്ക്ക് പ്രധാനമായ കത്തികളും തോക്കുകളും പോലുള്ള ആയുധങ്ങളും അവർ കണ്ടെത്തുന്നു.
പുരാവസ്തുഗവേഷണത്തിലും നിധി വേട്ടയിലും പോലെ കുഴിച്ചിട്ട വസ്തുക്കൾ തിരയാൻ പോലും ആളുകൾ അവ ഉപയോഗിക്കുന്നു.
ഭക്ഷണത്തിലെ വിദേശ വസ്തുക്കൾ കണ്ടെത്തുന്നതിനും നിർമ്മാണ വ്യവസായത്തിൽ കോൺക്രീറ്റിലെ സ്റ്റീൽ റൈൻഫോഴ്സിംഗ് ബാറുകൾ, ചുവരുകളിലും നിലകളിലും കുഴിച്ചിട്ട പൈപ്പുകൾ, വയറുകൾ എന്നിവ കണ്ടെത്തുന്നതിനും മെറ്റൽ ഡിറ്റക്ടറുകൾ ഉപയോഗിക്കുന്നു.
മെറ്റൽ ഡിറ്റക്ടറിൻ്റെ ആധുനിക വികസനം 1920 കളിൽ ആരംഭിച്ചു.
ഗെർഹാർഡ് ഫിഷർ റേഡിയോ ദിശ കണ്ടെത്തുന്നതിനുള്ള ഒരു സംവിധാനം വികസിപ്പിച്ചിരുന്നു, അത് കൃത്യമായ നാവിഗേഷനായി ഉപയോഗിക്കേണ്ടതായിരുന്നു.
സിസ്റ്റം വളരെ നന്നായി പ്രവർത്തിച്ചു, പക്ഷേ ഭൂപ്രദേശത്ത് അയിര് വഹിക്കുന്ന പാറകൾ അടങ്ങിയിരിക്കുന്ന സ്ഥലങ്ങളിൽ അപാകതകൾ ഉണ്ടെന്ന് ഫിഷർ ശ്രദ്ധിച്ചു.
ഒരു റേഡിയോ ബീം ലോഹത്താൽ വളച്ചൊടിക്കാൻ കഴിയുമെങ്കിൽ, റേഡിയോ ഫ്രീക്വൻസിയിൽ പ്രതിധ്വനിക്കുന്ന സെർച്ച് കോയിൽ ഉപയോഗിച്ച് ലോഹം കണ്ടെത്തുന്ന ഒരു യന്ത്രം രൂപകൽപ്പന ചെയ്യാൻ കഴിയുമെന്ന് അദ്ദേഹം വാദിച്ചു.
1925-ൽ അദ്ദേഹം ഒരു ഇലക്ട്രോണിക് മെറ്റൽ ഡിറ്റക്ടറിനുള്ള ആദ്യത്തെ പേറ്റൻ്റിന് അപേക്ഷിക്കുകയും അനുവദിക്കുകയും ചെയ്തു.
ഇലക്‌ട്രോണിക് മെറ്റൽ ഡിറ്റക്‌ടറിന് ആദ്യമായി പേറ്റൻ്റ് അനുവദിച്ചത് ഗെർഹാർഡ് ഫിഷറാണെങ്കിലും, ആദ്യം അപേക്ഷിച്ചത് ഇന്ത്യാനയിലെ ക്രോഫോർഡ്‌സ്‌വില്ലെയിൽ നിന്നുള്ള ബിസിനസുകാരനായ ഷിൽ ഹെർ ആയിരുന്നു.
ഹാൻഡ്-ഹെൽഡ് ഹിഡൻ-മെറ്റൽ ഡിറ്റക്ടറിനായുള്ള അദ്ദേഹത്തിൻ്റെ അപേക്ഷ 1924 ഫെബ്രുവരിയിൽ ഫയൽ ചെയ്തു, പക്ഷേ 1928 ജൂലൈ വരെ പേറ്റൻ്റ് ലഭിച്ചില്ല.
ഓഗസ്റ്റിൽ ഇറ്റലിയിലെ നെമി തടാകത്തിൻ്റെ അടിത്തട്ടിലുള്ള കാലിഗുല ചക്രവർത്തിയുടെ ഗാലികളിൽ നിന്ന് അവശേഷിച്ച വസ്തുക്കൾ വീണ്ടെടുക്കുന്നതിന് ഇറ്റാലിയൻ നേതാവ് ബെനിറ്റോ മുസ്സോളിനിയെ ഹെർ സഹായിച്ചു.
ഹെറിൻ്റെ കണ്ടുപിടിത്തം 1933-ൽ അഡ്മിറൽ റിച്ചാർഡ് ബൈർഡിൻ്റെ രണ്ടാം അൻ്റാർട്ടിക് പര്യവേഷണം ഉപയോഗിച്ചു, മുമ്പ് പര്യവേക്ഷകർ ഉപേക്ഷിച്ച വസ്തുക്കളെ കണ്ടെത്താൻ ഇത് ഉപയോഗിച്ചു.
എട്ടടി താഴ്ചയിൽ വരെ ഇത് ഫലപ്രദമായിരുന്നു.[12]
എന്നിരുന്നാലും, രണ്ടാം ലോകമഹായുദ്ധത്തിൻ്റെ ആദ്യ വർഷങ്ങളിൽ സ്‌കോട്ട്‌ലൻഡിലെ സെൻ്റ് ആൻഡ്രൂസ്, ഫൈഫിൽ നിലയുറപ്പിച്ചിരുന്ന ഒരു യൂണിറ്റിലെ ഒരു പോളിഷ് ഓഫീസറായ ലെഫ്റ്റനൻ്റ് ജോസെഫ് സ്റ്റാനിസ്ലാവ് കൊസാക്കി ആയിരുന്നു, ഒരു പ്രായോഗിക പോളിഷ് മൈൻ ഡിറ്റക്ടറായി ഡിസൈൻ പരിഷ്കരിച്ചത്.[13]
വാക്വം ട്യൂബുകളിൽ ഓടുന്നതിനാൽ ഈ യൂണിറ്റുകൾ ഇപ്പോഴും വളരെ ഭാരമുള്ളവയായിരുന്നു, കൂടാതെ പ്രത്യേക ബാറ്ററി പായ്ക്കുകൾ ആവശ്യമായിരുന്നു.
കൊസാക്കി കണ്ടുപിടിച്ച ഡിസൈൻ രണ്ടാം എൽ അലമൈൻ യുദ്ധത്തിൽ 500 യൂണിറ്റുകൾ ഫീൽഡ് മാർഷൽ മോണ്ട്ഗോമറിയിലേക്ക് കയറ്റി അയച്ചപ്പോൾ, പിൻവാങ്ങുന്ന ജർമ്മൻകാരുടെ മൈൻഫീൽഡുകൾ വൃത്തിയാക്കാൻ ഉപയോഗിച്ചു, പിന്നീട് സിസിലിയിലെ സഖ്യകക്ഷി ആക്രമണസമയത്തും ഇറ്റലിയിലും സഖ്യകക്ഷികളുടെ ആക്രമണത്തിലും ഇത് ഉപയോഗിച്ചു.
നോർമണ്ടിയുടെ അധിനിവേശം.[14]
ഉപകരണത്തിൻ്റെ നിർമ്മാണവും പരിഷ്കരണവും യുദ്ധകാല സൈനിക ഗവേഷണ പ്രവർത്തനമായതിനാൽ, കൊസാക്കി ആദ്യത്തെ പ്രായോഗിക മെറ്റൽ ഡിറ്റക്ടർ സൃഷ്ടിച്ചുവെന്ന അറിവ് 50 വർഷത്തിലേറെയായി രഹസ്യമായി സൂക്ഷിക്കപ്പെട്ടു.
മെറ്റ്‌സമോർ
മെറ്റ്‌സമോർ ( Armenian : Մեծամոր , Armenian pronunciation: [mɛt͡sɑˈmoɾ] ), അർമേനിയയിലെ അർമാവിർ പ്രവിശ്യയിലെ ഒരു പട്ടണവും ഒരു നഗര മുനിസിപ്പൽ സമൂഹവുമാണ്.
ട്രാൻസ്‌കാക്കേഷ്യൻ മേഖലയിലെ ഏക ആണവ നിലയമായ അർമേനിയയിലെ മെറ്റ്‌സമോർ ആണവ നിലയത്തിന്റെ കേന്ദ്രമെന്ന നിലയിൽ ഇത് പ്രശസ്തമാണ്.
2011 ലെ സെൻസസ് രേഖകൾ പ്രകാരം പട്ടണത്തിൽ 9,191 ജനസംഖ്യയുണ്ടായിരുന്നു.
2016 ലെ ഔദ്യോഗിക കണക്കെടുപ്പ് പ്രകാരം മെറ്റ്‌സമോറിൽ ഏകദേശം 8,000 ജനസംഖ്യയുണ്ടായിരുന്നു.
പട്ടണത്തിന് സമീപത്തുകൂടി ഒഴുകുന്ന നദിയായ മെറ്റ്‌സമോറിൽ നിന്നാണ് പട്ടണത്തിന് ഈ പേര് ലഭിച്ചത്.
1969-ൽ അർമേനിയൻ സോവിയറ്റ് സോഷ്യലിസ്റ്റ് റിപ്പബ്ലിക്കിലെ ഹോക്ടെംബെറ്യാൻ റയോണിനുള്ളിൽ മെറ്റ്‌സമോർ അധിവാസകേന്ദ്രത്തിന്റെ  നിർമ്മാണം ആരംഭിച്ചു.
മെറ്റ്‌സമോർ ആണവനിലയത്തിലെ ജീവനക്കാരുടെ താമസസ്ഥലമെന്ന നിലയിലാണ് ഇത് പ്രധാനമായും സ്ഥാപിക്കപ്പെട്ടത്.
1972-ൽ പൂർത്തിയാക്കപ്പെട്ട  റെസിഡൻഷ്യൽ ജില്ലയ്ക്ക് ഒരു നഗര ജനവാസകേന്ദ്രമെന്ന പദവി നൽകപ്പെട്ടു.
പ്രധാന വാസ്തുശില്പിയായ മാർട്ടിൻ മികയേലിയൻ, ആർക്കിടെക്റ്റുമാരായ ജി. ഹോവ്സെപ്യാൻ, കെ. തിരാതുര്യൻ എന്നിവരുടെ പിന്തുണയോടെയാണ് നഗരത്തിന്റെ നിർമ്മാണം രൂപകൽപ്പന ചെയ്തത്.
1972 വരെ അർമേനിയൻ ആണവ നിലയത്തിന്റെ വാസസ്ഥലം എന്നറിയപ്പെട്ടിരുന്ന ഇത് അടുത്തുള്ള നദിയുടെ പേരിൽ മെറ്റ്‌സമോർ എന്ന് പുനർനാമകരണം ചെയ്യപ്പെട്ടു.
ആണവ നിലയത്തിന്റെ നിർമ്മാണം 1969-ൽ ആരംഭിച്ചു.
യൂണിറ്റ് 1 പ്ലാന്റ് 1976 ഡിസംബർ 22-നും യൂണിറ്റ് 2, 1980 ജനുവരി 5-നും കമ്മീഷൻ ചെയ്തു.
എന്നിരുന്നാലും, 1988 ലെ അർമേനിയൻ ഭൂകമ്പത്തെത്തുടർന്ന് പാരിസ്ഥിതിക കാരണങ്ങളാൽ 1989-ൽ ഇത് താൽക്കാലികമായി അടച്ചുപൂട്ടി.
അടച്ചുപൂട്ടൽ മൂലമുണ്ടായ ഊർജ്ജക്ഷാമം 1993-ൽ ആണവ നിലയം വീണ്ടും തുറക്കാൻ അർമേനിയൻ സർക്കാരിനെ നിർബന്ധിതരാക്കി.
യൂണിറ്റ് 2 റിയാക്ടർ 1995 ഒക്ടോബർ 26-ന് വീണ്ടും പ്രവർത്തനക്ഷമമാക്കി.
ഇക്കാലത്ത്, അർമേനിയയുടെ ഊർജ്ജാവശ്യത്തിന്റെ 40 ശതമാനം ഉത്പാദിപ്പിക്കുന്നത് മെറ്റ്സാമോർ പ്ലാന്റാണ്.
2003-നും 2015-നും ഇടയിൽ പ്ലാന്റ് വൻതോതിൽ നവീകരിക്കുകയും പുനർവികസനം നടത്തുകയും ചെയ്തു.
2026-ഓടെ പഴയ റിയാക്ടറുകൾക്ക് പകരമായി ഒരു മൂന്നാം യൂണിറ്റിന്റെ നിർമ്മാണം ആസൂത്രണം ചെയ്തിട്ടുണ്ട്.
1991-ൽ അർമേനിയയുടെ സോവിയറ്റ് യൂണിയനിൽനിന്നുള്ള സ്വാതന്ത്ര്യത്തെത്തുടർന്ന്, 1995-ലെ ഭരണപരിഷ്കാരങ്ങൾ പ്രകാരം, പുതുതായി രൂപീകരിച്ച അർമാവീർ പ്രവിശ്യയ്ക്കുള്ളിൽ മെറ്റ്‌സമോർ ഒരു നഗര വാസസ്ഥലമെന്ന പട്ടണത്തിന്റെ പദവി നിലനിർത്തി.
മധ്യ അർമേനിയയുടെ പടിഞ്ഞാറ് ഭാഗത്ത് അരാരത്ത് സമതലത്തിൽ , സമുദ്രനിരപ്പിൽ നിന്ന് ശരാശരി 855 മീറ്റർ ഉയരത്തിലാണ് മെറ്റ്‌സമോർ പട്ടണം സ്ഥിതി ചെയ്യുന്നത്.
ഫലഭൂയിഷ്ഠമായ മുന്തിരിത്തോട്ടങ്ങളാൽ വലയം ചെയ്യപ്പെട്ട ഈ നഗരം, തലസ്ഥാനമായ യെറിവാനിൽ നിന്ന് 35 കിലോമീറ്റർ ദരെ പടിഞ്ഞാറ് ഭാഗത്തായും പ്രവിശ്യാ കേന്ദ്രമായ അർമാവീറിൽ നിന്ന് 6 കിലോമീറ്റർ ദൂരെ കിഴക്കുഭാഗത്തായുമാണ് സ്ഥിതിചെയ്യുന്നത്.
പട്ടണത്തിലെ ജനവാസ മേഖലയ്ക്ക് വടക്ക് ഏകദേശം 4 കിലോമീറ്റർ അകലെയാണ് പട്ടണത്തിലെ ആണവ നിലയം സ്ഥിതി ചെയ്യുന്നത്.
പ്രധാന നഗര പദ്ധതി പ്രകാരം, 3 ജില്ലകളായി തിരിച്ചിരിക്കുന്ന പട്ടണത്തിലെ  താമസ മേഖലയിൽ സെൻട്രൽ ജില്ലയിൽ ടൗൺ ഹാൾ, സെൻട്രൽ പാർക്ക്, സാംസ്കാരിക ഭവനം, തപാലോഫീസ്, മറ്റ് സേവന, മുനിസിപ്പൽ കെട്ടിടങ്ങൾ എന്നിവ സ്ഥിതിചെയ്യുന്നു.
1970-ൽ ആണവ നിലയത്തിൽ ജോലി ചെയ്യുന്നതിനായി പട്ടണത്തിൽ എത്തിയ അർമാവീർ പ്രവിശ്യയിലെ നിരവധി ജനവാസ കേന്ദ്രങ്ങളിൽ നിന്നാണ് മെറ്റ്‌സമോർ പട്ടണത്തിലെ ജനസംഖ്യ രൂപപ്പെട്ടത്.
നിലവിൽ, പട്ടണത്തിൽ പ്രധാനമായും അർമേനിയക്കാരും റഷ്യക്കാർ, യസീദികൾ , അസീറിയക്കാർ എന്നിവരുടെ ചെറു സമൂഹങ്ങളും താമസിക്കുന്നു.
അവലംബം ↑ 2011 Armenia census, Armavir Province ↑ About the Armenian Nuclear Power Plant ↑ http://www.prlog.org/11389688-analyzing-nuclear-power-in-armenia.html
മെറ്റൽ ഓക്സയിഡ് വാരിസ്റ്റർ (MOV)
പ്രവഹിക്കപെടുന്ന വൈദ്യുതിയുടെ തീവ്രുത അനുസരിച്ച് പ്രതിരോധകം വ്യത്യാസപ്പെടുന്ന ഒരു ഇലക്ടോണിക് ഘടകമാണ് വാരിസ്റ്റർ.
നാകം( സിങ്ക്), കൊബാൾട്ട്, ബിസ്മത്ത്, മാഗനീസ് എന്നിവയുടെ ഓക്സയിഡ് കൊണ്ട് നിർമ്മിക്കുന്ന വാരിസ്റ്ററുകൾ മെറ്റൽ ഓക്സയിഡ് വാരിസ്റ്റർ എന്നറിയപ്പെടുന്നു
സാധാരണ പ്രവർത്തന സമയത്ത് അചാലകമായും ഉയർന്ന വോൾട്ടത പ്രവഹിക്കുമ്പോൾ ഇത് സുചാലകമായും വർത്തിക്കുന്നു, 
വാർത്താവിനിമയ ഉപകരണങ്ങളുടെ സുരക്ഷിതമായ പ്രവർത്തനത്തിന് MOVകൾ ഉപയോഗിക്കുന്നു
മെറ്റൽ ഹാലൈഡ് വിളക്ക് ഇംഗ്ലീഷ് വിലാസം https://ml.wikipedia.org/wiki/Metal-halide_lamp Metal halide lamp bulb (type /O with arc tube shield) Spectrum of a 175 watt metal halide lamp Metal halide floodlights at a baseball field Invented by Charles Proteus Steinmetz in 1912 and used in almost every city in the world.
ബാഷ്പരൂപത്തിലുള്ള മെർക്കുറി അഥവാ രസം ലോഹങ്ങളുടെ ഹാലൈഡുകൾ എന്നിവയുടെ വാതക മിശ്രിതത്തിലൂടെ ഒരു വൈദ്യുത ആർക്ക് കടന്നുപോകുമ്പോൾ പ്രകാശം പുറപ്പെടുവിക്കുന്ന ഒരു വൈദ്യുത വിളക്കാണ് മെറ്റൽ ഹാലൈഡ് വിളക്ക് .
അവലംബങ്ങൾ കൂടുതൽ വായനയ്ക്ക് Raymond Kane, Heinz Sell Revolution in lamps: a chronicle of 50 years of progress (2nd ed.) , The Fairmont Press, Inc. 2001 ISBN 0-88173-378-4
മെറ്റോപ്രോലോൾ ഇംഗ്ലീഷ് വിലാസം https://ml.wikipedia.org/wiki/Metoprolol
രക്തചംക്രമണവ്യൂഹത്തെ ബാധിക്കുന്ന ധാരാളം അസുഖങ്ങളുടെ ചികിത്സയ്ക്കായുപയോഗിക്കുന്ന (പ്രത്യേകിച്ച് ഉയർന്ന രക്തസമ്മർദ്ദം ) ഒരു ഔഷധമാണ് മെറ്റോപ്രൊലോൾ ( / m ɛ ˈ t oʊ p r oʊ l ɑː l / , / m ɛ t oʊ ˈ p r oʊ l ɑː l / ).
β 1 റിസപ്റ്റർ തടയുന്നതിലൂടെയാണ് ഇത് പ്രവർത്തിക്കുന്നത്.
മെറ്റോപ്രൊലോൾ സക്സിനേറ്റ് , മെറ്റോപ്രൊലോൾ ടാർട്രേറ്റ് എന്നിങ്ങനെ രണ്ട് രൂപത്തിലാണ് ഈ ഔഷധം ഉപയോഗിക്കുന്നത്.
100 മില്ലിഗ്രം മെറ്റോപ്രൊലോൾ ടാർട്രേറ്റ് 95 മില്ലിഗ്രാം സക്സിനേറ്റിന് സമമാണ്.
സ്തെരെഒഛെമിസ്ത്ര്യ്
Metoprolol ഒരു സ്റ്റീരിയോസെന്ററിൽ അടങ്ങിയിരിക്കുന്നു, രണ്ട് enantiomers ഉൾക്കൊള്ളുന്നു.
ഇത് ഒരു racemate ആണ്, അതായത് 1: 1 മിശ്രിതവും (R) - ഉം (S) - ഫോറും: മെറ്റോരോറോള് CAS-Nummer: 81024-43-3 CAS-Nummer: 81024-42-2 അവലംബം പുറത്തേയ്ക്കുള്ള കണ്ണികൾ AstraZeneca's page for Toprol-XL Archived 2008-03-21 at the Wayback Machine .
Novartis's page for Lopressor Archived 2016-03-04 at the Wayback Machine .
(PDF) U.S. National Library of Medicine: Drug Information Portal - Metoprolol
മെലഡി ഇംഗ്ലീഷ് വിലാസം https://ml.wikipedia.org/wiki/Melody
സംഗീത സ്വരങ്ങളെ നിരനിരയായി ഓരോ വരികളിൽ ചിട്ടപ്പെടുത്തി ഒരു പ്രത്യേക ട്യുൺ (tune) ഉണ്ടാകുമ്പോൾ അതിനെ മെലഡി എന്ന് വിളിക്കുന്നു.
ഗ്രീക്ക് ഭാഷയിൽ നിന്നും ഉണ്ടായ ഈ വാക്കിനു സ്വരങ്ങൾ, ശ്രുതി എന്നിവയുമായി ബന്ധമുണ്ട്.
ചില പ്രത്യേക മെലഡികൾ പലപ്പോഴും ഒന്നോ അതിലധികമോ വരികളിൽ ഒതുങ്ങി നിൽക്കുകയും അവ ഇടക്കിടക്ക് ആവർത്തിക്കുന്നവയും ആവും.
മെലഡികൾ പലപ്പോഴും ഓരോ പാട്ടിന്റെയും പ്രത്യേകതകൾ ആയിരിക്കും.
പാശ്ചാത്യ പൌരസ്ത്യ സംഗീതങ്ങളിൽ മെലഡി രൂപപ്പെടുതുന്നതിൽ ചില വ്യത്യാസങ്ങൾ ഉണ്ടെങ്കിലും ഓരോ പാട്ടിനും വ്യതസ്തമായ മെലഡികൾ ഉണ്ടാവുകയും അതിലൂടെ പാട്ടുകളെ തിരിച്ചറിയാൻ കഴിയുന്നതുമാണ്.
മെറ്റേണൽ ഹൈപ്പോതൈറോയിഡിസം ഇംഗ്ലീഷ് വിലാസം https://ml.wikipedia.org/wiki/Maternal_hypothyroidism
ഗർഭിണികളായ അമ്മമാരിലെ ഹൈപ്പോതൈറോയിഡിസമാണ് മെറ്റേണൽ ഹൈപ്പോതൈറോയിഡിസം .
ഉചിതമായ ചികിത്സ ചെയ്താൽ പോലും, ഇത് അമ്മയ്ക്ക് മാത്രമല്ല, ഗർഭസ്ഥ ശിശുവിനും അപകടമുണ്ടാക്കും.
ഗർഭസ്ഥ ശിശുവിന്റെ സ്വന്തം തൈറോയ്ഡ് ഗ്രന്ഥി സ്വന്തം തൈറോയ്ഡ് ഹോർമോണുകൾ സമന്വയിപ്പിക്കാൻ തുടങ്ങുന്നതിന് മുമ്പ് 10-12 ആഴ്ച തൈറോയ്ഡ് ഹോർമോണുകൾ , T4 , TSH എന്നിവ അമ്മയിൽ നിന്ന് ഗഗർഭസ്ഥ ശിശുവിലേക്കുള്ള പ്ലാസന്റയിലുടനീളം വ്യാപിക്കുന്നു.
ഗർഭസ്ഥ ശിശുവിന് സ്വന്തമായി സമന്വയിപ്പിക്കാൻ കഴിഞ്ഞാലും അമ്മ ഭ്രൂണത്തിന് കുറച്ച് T4 നൽകുന്നത് തുടരുന്നു.
കൺജനിറ്റൽ  ഹൈപ്പോതൈറോയിഡിസം ഉള്ള ശിശുക്കൾ പൊക്കിൾക്കൊടിയിൽ T4 സാന്ദ്രത കാണിക്കുന്നു, ഇത് അമ്മ അപ്പോഴും T4-ന്റെ 25-50 ശതമാനം നൽകുന്നുണ്ടെന്ന് സൂചിപ്പിക്കുന്നു.
ഈ ശിശുക്കൾ ജനിച്ചയുടനെ അവരുടെ ഹൈപ്പോതൈറോയിഡിസത്തിനായി സ്‌ക്രീൻ ചെയ്യുകയും ചികിത്സിക്കുകയും ചെയ്‌തില്ലെങ്കിൽ, ശിശുക്കൾക്ക് അവരുടെ ശരീരത്തിന്റെ T4-ന്റെ ആവശ്യം നിറവേറ്റാൻ കഴിയാത്തതിനാൽ അവർക്ക് സ്ഥിരമായി ബൗദ്ധിക വൈകല്യമുണ്ടാകാം.
ചികിത്സിച്ച ഹൈപ്പോതൈറോയിഡ് അമ്മമാർക്ക് ജനിച്ച ശിശുക്കൾക്ക് അസാധാരണമായ തൈറോയ്ഡ് പ്രവർത്തനം ഉണ്ടെന്ന് ഒരു പഠനത്തിൽ തെളിഞ്ഞിട്ടുണ്ട്.
അതിനാൽ, അമ്മയുടെയും ഗർഭസ്ഥ ശിശുവിന്റെയും തൈറോയ്ഡ് ഹോർമോണുകളുടെ ആവശ്യകതകൾ നിറവേറ്റുന്നതിനായി ചികിത്സാ ഡോസുകൾ വർദ്ധിപ്പിക്കേണ്ടതുണ്ടെങ്കിൽ ഗർഭാവസ്ഥയിലുടനീളം T4 അളവ് നിരീക്ഷിക്കാൻ നിർദ്ദേശിക്കുന്നു.